Source: http://poradna.hnonline.sk/otazka/zrusenie-suhlasu-na-uzivanie-adresy-ako-sidla-firmy
Timestamp: 2020-07-16 16:39:15+00:00
Document Index: 12147888

Matched Legal Cases: ['§ 2', 'súd ', '§ 304', '§ 68', 'Súd ', '§ 2', 'Súd ', '§ 68']

Zrušenie súhlasu na užívanie adresy ako sídla firmy | HNporadňa
Domov » Podnikanie » Zrušenie súhlasu na užívanie adresy ako sídla firmy
Zrušenie súhlasu na užívanie adresy ako sídla firmy
môj manžel, ako vlastník nehnuteľnosti, podpísal kamarátovi súhlas na zápis sídla jeho sročky na našu adresu. Kamarátstvo však pominulo a my by sme chceli vedieť, ako postupovať keď si neželáme aby adresa s.r.o. Čky bola na našej adrese. Dá sa nejako stiahnuť súhlas? Existujú pre nás aj nejaké riziká? Lebo po dobrom to nejde.
Andrea Madajkvá sa opýtal/a 6.6. 2020 o 15:52 v kategórii Podnikanie
Podľa ust. § 2 ods. 3 Obchod. zákonníka platí, že "sídlom právnickej osoby a miestom podnikania fyzickej osoby je adresa, ktorá je ako sídlo alebo miesto podnikania zapísaná v obchodnom registri alebo živnostenskom registri, alebo v inej evidencii ustanovenej osobitným zákonom. Právnická osoba alebo fyzická osoba m u s í preukázať, že má k nehnuteľnosti alebo jej časti, ktorej adresa je ako jej sídlo alebo miesto podnikania zapísaná v obchodnom registri alebo v živnostenskom registri, alebo v inej evidencii ustanovenej osobitným zákonom, vlastnícke právo alebo užívacie právo, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo s ú h l a s vlastníka nehnuteľnosti alebo jej časti so zápisom nehnuteľnosti alebo jej časti ako sídla alebo miesta podnikania do obchodného registra, živnostenského registra alebo inej evidencie ustanovenej osobitným zákonom."
Ak nechcete, aby predmetná spoločnosť mala sídlo na Vašej adrese, je potrebné to písomne dopor. listom uvedenej spoločnosti oznámiť a požiadať vo Vami určenej lehote o zmenu sídla. Priepis listu môžete poslať na aj DÚ, soc.a zdrav., poistovne.
Ak k zmene sídla nedôjde, musíte podať návrh na súd o zrušenie spoločnosti v zmysle ust. § 304 Civil. mimospor. poriadku s odkazom na ust. § 68 ods. 6 písm. g/ Obchod. zákonníka :
" Súd na návrh štátneho orgánu, na návrh osoby, ktorá osvedčí právny záujem, alebo aj z vlastného podnetu rozhodne o zrušení spoločnosti, ak
g) spoločnosť nespĺňa podmienky podľa § 2 ods. 3."
Súd v súlade s ust. § 68 Obchod. zákonníka pred rozhodnutím o zrušení spoločnosti určí pre uvedenú spoločnosť lehotu na odstránenie dôvodu, pre ktorý sa navrhlo zrušenie spoločnosti, ak je jeho odstránenie možné, ktorá v tomto prípade /písm. g/ nesmie byť kratšia ako 30 dní.
Monika Csontosová